SABINA วิ่ง 3% โบรกฯชูเป้า 27 บ. ชี้กำไร Q4/64 โต 30% แตะ 92 ลบ. รับยอดขายฟื้น
SABINA วิ่ง 3% โบรกฯชูเป้า 27 บ. ชี้กำไร Q4/64 โต 30% แตะ 92 ลบ. รับยอดขายทางสาขาฟื้นตัว ผสานยอดขายทาง online และ OEM ที่เพิ่มขึ้น

20 ม.ค. 2565

ผู้สื่อข่าวรายงานว่าวันนี้ (20 ม.ค. 2565) ราคาหุ้นบริษัท ซาบีน่า จำกัด (มหาชน) หรือ SABINA ณ เวลา 10:14 น. อยู่ที่ระดับ 21.60 บาท เพิ่มขึ้น 0.60 บาท หรือ 2.86% โดยทำจุดสูงสุดที่ 21.90 บาท และทำจุดต่ำสุดที่ 21.50 บาท ด้วยมูลค่าการซื้อขาย 75.63 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (20 ม.ค. 2565) โดยปรับประมาณการกำไรปี 2564-2565 เพิ่มขึ้น 9-10% สะท้อนอัตรากำไรฟื้นตัวดีกว่าคาด ส่วนกำไรไตรมาส 4/2564 คาดอยู่ที่ 92 ล้านบาท เพิ่มขึ้น 66% จากไตรมาสก่อน และเพิ่มขึ้น 30% จากงวดเดียวกันของปีก่อน ทำจุดสูงสุดในรอบ 8 ไตรมาส จากยอดขายทางสาขาฟื้นตัว ผสานยอดขายทาง online และ OEM ที่เพิ่มขึ้น แนะนำราคาเป้าหมาย 27 บาท